stanford-oval/wikipedia huggingface dataset:
טופיק בחראמוב

| --- | --- |

בחראמוב, בשנת 1967
 לידה:  29 בינואר 1925 באקו, אזרבייג'ן הסובייטית שבברית המועצות
 פטירה:  26 במרץ 1993 (בגיל 68) באקו, אזרבייג'ן 
 ליגות מקומיות
 :  ליגת העל הסובייטית
 מפעלים בינלאומיים
 :  הגביע הביניבשתי   גביע אופ"א   מונדיאל 1966 מונדיאל 1970
 
בחראמוב על גבי בול שהונפק על ידי שירות הדואר האזרי
אוהדי כדורגל אנגלים עם בנו של טופיק בחראמוב. אוקטובר 2004
טופיק בחראמוב (באזרית: Tofiq Bəhramov; ברוסית: Тофик Бахрамов;‏ 29 בינואר 1925 — 26 במרץ 1993), מכונה באנגליה לעיתים קרובות באופן שגוי בשם "הקוון הרוסי", אף שהיה שופט כדורגל סובייטי מאזרבייג'ן.
הוא ידוע בעיקר בתור הקוון שעזר להכריע בשער ומבלי השנוי במחלוקת במשחק של אנגליה בגמר המונדיאל 1966 נגד מערב גרמניה. כשופט מוקדם יותר בטורניר, הוא הפנה לעצמו את תשומת הלב על פסילת שער חוקי של שווייץ במשחק בסיבוב הראשון בין שווייץ לספרד.
לאחר מותו ב-1993, האצטדיון הלאומי באזרבייג'ן שינה את שמו לאצטדיון טופיק בחראמוב לכבודו וזהו האצטדיון הראשון בעולם שנקרא על שם שופט כדורגל.
ראו גם

גמר מונדיאל 1966
אצטדיון טופיק בחרמוב
הערות שוליים

↑  גיבור אנגלי, קוון רוסי ואצטדיון אזרי
↑  מיכאל יוכין‏, לנין, סטאלין, בחראמוב: מדוע קרוי האיצטדיון באזרבייג'אן על שם שופט?, באתר וואלה, 5 בספטמבר 2012
ערך זה הוא קצרמרבנושא ספורט. אתם מוזמנים לתרום לוויקיפדיה ו.
חמצון סוורן

חמצון סוורן, הקרוי על שם דניאל סוורן, הוא תגובה כימית לפיה אלכוהול ראשוני או שניוני מתחמצן לאלדהיד או קטון באמצעות אוקסליל כלוריד (אנ') (oxalyl chloride), דימתיל סולפוקסיד (DMSO) ובסיס אורגני, כגון טריאתילאמין (אנ'). זוהי אחת מתגובות החמצון הרבות המכונות בדרך כלל חמצון 'DMSO משופעל'. התגובה ידועה באופי המתון שלה ובסיבולת הרחבה לקבוצות פונקציונליות.

תוצרי הלוואי הם דימתיל סולפיד  {\ce {((CH3)2S)}} (אנ'), פחמן חד-חמצני (CO), פחמן דו-חמצני (CO2), וכאשר טריאתילאמין משמש כבסיס - טריאתיל אמוניום כלוריד (אנ') (Et3NHCl). מבין תוצרי הלוואי הנדיפים, לדימתיל סולפיד ריח חזק שמתפשט ופחמן חד-חמצני רעיל בצורה חריפה, ולכן יש לבצע את התגובה והעבודה עליה במנדף. דימתיל סולפיד הוא נוזל נדיף (נקודת רתיחה 37°C) בעל ריח לא נעים אפילו בריכוזים נמוכים.
מנגנון

השלב הראשון בחמצון סוורן הוא תגובה בטמפרטורה נמוכה של DMSO, המסומן כ-1a, באופן רשמי בתור תורם רזוננס, המסומן כ-1b, עם אוקסליל כלוריד, 2. תוצר הביניים הראשון, 3, מתפרק במהירות תוך מתן פחמן דו-חמצני ופחמן חד-חמצני ומייצר כלורו (דימתיל)סולפוניום כלוריד, 4.
לאחר הוספת האלכוהול 5, הכלורו (דימתיל)סולפוניום כלוריד 4 מגיב עם האלכוהול כדי לתת את יון האלקוקסיסולפוניום, 6, תוצר הביניים העיקרי. תוספת של לפחות 2 אקוויוולנטים של בסיס - בדרך כלל טריאתילאמין - תגרום לדה-פרוטונציה של יון האלקוקסיסולפוניום כדי לתת את יליד (אנ') הגופרית, 7. במצב מעבר של טבעת בעלת חמישה איברים, יליד הגופרית 7 מתפרק ליצירת דימתיל סולפיד ואת תרכובת הקרבוניל הרצויה, 8.
וריאציות

כאשר משתמשים באוקסליל כלוריד כחומר ההתייבשות, יש לשמור על התגובה בטמפרטורה נמוכה יותר ממינוס 60 מעלות צלזיוס בכדי להימנע מתגובות לוואי. באמצעות כלוריד ציאנורי (אנ') (Cyanuric chloride) או אנהידריד טריפלואורואצטי (אנ') במקום אוקסליל כלוריד, ניתן להעלות את טמפרטורת התגובה למינוס 30 מעלות צלזיוס ללא תגובות לוואי. שיטות אחרות לשפעול של DMSO כדי ליזום את היווצרותו של תוצר הביניים המרכזי 6 הן השימוש בקרבודיאימידים (אנ') (חמצון פיצנר-מופאת (אנ')), קומפלקס גופרית טריאוקסיד פירידין (חמצון פאריך-דורינג (אנ')) או אנהידריד אצטי (חמצון אולברייט-גולדמן). את תוצר הביניים 4 ניתן להכין גם מדימתיל סולפיד ו-N-Chlorosuccinimide (אנ') (חמצון קורי-קים (אנ')).
במקרים מסוימים, השימוש בטריאתילאמין כבסיס יכול להוביל לאפימריזציה בפחמן אלפא לקרבוניל החדש שנוצר. שימוש בבסיס נפחי יותר, כגון דיאיזופרופילאתילאמין, יכול להפחית את תגובת הלוואי הזו.
שיקולים

דימתיל סולפיד, תוצר לוואי של חמצון סוורן, הוא אחד הריחות הלא נעימים הידועים לשמצה בכימיה אורגנית. בני אדם יכולים להבחין בתרכובת זו בריכוזים נמוכים כמו 0.02 עד 0.1 חלקים למיליון. פתרון פשוט לבעיה זו הוא שטיפת כלי זכוכית משומשים עם אקונומיקה או תמיסת אוקסון (אנ'), אשר תחמצן את הדימתיל סולפיד בחזרה לדימתיל סולפוקסיד או לדימתיל סולפון, שניהם חסרי ריח ואינם רעילים.
תנאי התגובה מאפשרים חמצון של תרכובות רגישות לחומצה, שעלולות להתפרק בתנאי חמצון חומציים כגון חמצון ג'ונס (אנ'). לדוגמה, בסינתזה של תומפסון והית'קוק של ססקויטרפן (אנ') isovelleral, השלב האחרון בו משתמשים בפרוטוקול סוורן, נמנע משחלוף של הציקלופרופאן מתאנול במולקולה, הרגיש לחומצה.
ראו גם

חמצון אולברייט-גולדמן
לקריאה נוספת

P. Y. Bruice (2017). Organic Chemistry (Eighth ed.). Prentice Hall.
הערות שוליים

↑  Omura, K.; Swern, D. (1978). "Oxidation of alcohols by "activated" dimethyl sulfoxide. A preparative, steric and mechanistic study". Tetrahedron. 34 (11): 1651–1660. doi:10.1016/0040-4020(78)80197-5.{{cite journal}}:  תחזוקה - ציטוט: multiple names: authors list (link)
↑  Mancuso, A. J.; Brownfain, D. S.; Swern, D. (1979). "Structure of the dimethyl sulfoxide-oxalyl chloride reaction product. Oxidation of heteroaromatic and diverse alcohols to carbonyl compounds". J. Org. Chem. 44 (23): 4148–4150. doi:10.1021/jo01337a028.{{cite journal}}:  תחזוקה - ציטוט: multiple names: authors list (link)
↑  Mancuso, A. J.; Huang, S.-L.; Swern, D. (1978). "Oxidation of long-chain and related alcohols to carbonyls by dimethyl sulfoxide "activated" by oxalyl chloride". J. Org. Chem. 43 (12): 2480–2482. doi:10.1021/jo00406a041.{{cite journal}}:  תחזוקה - ציטוט: multiple names: authors list (link)
↑  Organic Syntheses Procedure, www.orgsyn.org (באנגלית)
↑  Organic Syntheses Procedure, www.orgsyn.org (באנגלית)
↑  Organic Syntheses Procedure, www.orgsyn.org (באנגלית)
↑  Tojo, G.; Fernández, M. (2006). Oxidation of alcohols to aldehydes and ketones: A guide to current common practice. Springer. ISBN 0-387-23607-4.
↑  Mancuso, A. J.; Swern, D. (1981). "Activated dimethyl sulfoxide: Useful reagents for synthesis". Synthesis (Review). 1981 (3): 165–185. doi:10.1055/s-1981-29377.{{cite journal}}:  תחזוקה - ציטוט: multiple names: authors list (link)
↑  Tidwell, T. T. (1990). "Oxidation of alcohols to carbonyl compounds via alkoxysulfonium ylides: The Moffatt, Swern, and related oxidations". Org. React. (Review). 39: 297–572. doi:10.1002/0471264180.or039.03. ISBN 0471264180.
↑  Tidwell, T. T. (1990). "Oxidation of alcohols by activated dimethyl sulfoxide and related reactions: An update". Synthesis (Review). 1990 (10): 857–870. doi:10.1055/s-1990-27036.
↑  De Luca Lidia (2001). "A Mild and Efficient Alternative to the Classical Swern Oxidation". The Journal of Organic Chemistry. 66 (23): 7907–7909. doi:10.1021/jo015935s. PMID 11701058.
↑  Omura, Kanji; Sharma, Ashok K.; Swern, Daniel (1976). "Dimethyl Sulfoxide-Trifluoroacetic Anhydride. New Reagent for Oxidation of Alcohols to Carbonyls". J. Org. Chem. 41 (6): 957–962. doi:10.1021/jo00868a012.
↑  Morton, T. H. (2000). "Archiving Odors".  In Bhushan, N.; Rosenfeld, S. (eds.). Of Molecules and Mind. Oxford: Oxford University Press. pp. 205–216.
↑  Atkins, William J.  Jr.; Burkhardt, Elizabeth R.; Matos, Karl (2006). "Safe Handling of Boranes at Scale". Org. Process Res. Dev. 10 (6): 1292–1295. doi:10.1021/op068011l.
↑  Thompson, S. K.; Heathcock, C. H. (1992). "Total synthesis of some marasmane and lactarane sesquiterpenes". J. Org. Chem. 57 (22): 5979–5989. doi:10.1021/jo00048a036.
טופית ההרים

| טופית ההרים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: חדפי עצים
משפחה:: טופיתיים
סוג:: טופיה
מין:: טופית ההרים
שם מדעי
 Tupaia montana ‏תומאס, 1892
תחום תפוצה


טופית ההרים (שם מדעי: Tupaia montana) הוא מין יונק מהסוג טופיה אשר מצוי ברמות ההרריות של צפון בורנאו, באזורי סראוואק וסבה שבמלזיה, לעיתים בגובה של מעל 1,200 מטרים.
מאפיינים

טופיה זו דומה לטופיה מצויה אך מעט גדולה ממנה, באורך 15-33 ס"מ ואורך זנב של 13-19 ס"מ. הטופיה בעלת פרווה זהובה-אפורה. הצידיים והזנב כהים מעט והזנב דליל שיער. לטופיה עיניים גדולות וחוטם קצר וורדרד. היא מותאמת לחיים על עצים אך יורדת גם לקרקע.
הטופיה פעילה במשך היום אך ביישנית ויוצאת לאחר שבדקה כי השטח נקי מטורפים. היא ניזונה מפרוקי-רגליים וגם מפירות וגרגרים וכן ניזונה ממיצי פירות טבעיים. לטופיה זו יש שותפות מפתיעה עם צמחים טורפים מסוג כדנית מהמינים: Nepenthes lowii ,Nepenthes macrophylla ו-Nepenthes rajah אשר מפרישים צוף שמפתה את הטופיה ובתמורה ניזונים מההפרשות שהיא מייצרת עליהם, ללא ידיעתה.
טופיה זו חיה בחבורות קטנות הנשלטות על ידי זכר או שניים. הנקבות ממליטות עד 2 גורים ומטפלת בהם עד לבגרות. לטופיה אין עונת רבייה ייחודית.
הערות שוליים

↑  טופית ההרים באתר הרשימה האדומה של IUCN
חרוט פאראסייט

| --- | --- |

מפה טופוגרפית של הר אוברלורד ובסמוך לו חרוט פאראסייט
 מידע כללי
 מיקום:  אזור הברית האנטארקטית,
 רכס הרים:  רכס מאונטניר 
 קואורדינטות:  73°06′S 164°18′E﻿ / ﻿73.1°S 164.3°E﻿ / -73.1; 164.3
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחרוט פאראסייט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחרוט פאראסייט
 
חרוט פאראסייט (באנגלית: Parasite Cone; מילולית "חרוט טפילי") הוא חרוט טפילי קטן, ברכס מאונטניר, באזור חוף בורכגרווינק, בארץ ויקטוריה שבאנטארקטיקה.
החרוט ממוקם 12 קילומטרים מהמדרונות הצפון-מערביים של הר אוברלורד.
היסטוריה > מקור השם

שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963.
לקריאה נוספת

• P.R. Kyle, , Antarctic Research Series, Volcanoes of the Antarctic Plate and Southern Oceans, Vol. 48
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
1 2 3 4  מידע גאוגרפי והיסטורי
| רכס מאונטניר |
| --- | --- | --- |
| ההרים העיקריים ברכס מאונטניר | בראבק • מרצ'יסון |  |
| הרים | אוברלורד • מונטיגל • סופרנל • פאראסייט |  |
| קרחונים | אוויאייטור • פארקר • פיילוט |  |
חשיבה סלקטיבית

חשיבה סלקטיבית היא הטיה קוגניטיבית שבה אדם בוחר לזכור ממצאים מועדפים ולהתמקד בהם, תוך זניחה או התעלמות מממצאים שאינם תומכים באמונתו. סוג כזה של חשיבה מהווה בסיס לרוב האמונות בכוחות על טבעיים של קריאת מחשבות ומהווה בסיס לרוב אמונות הפולחן והפסבדו-מדע.
חשיבה סלקטיבית יכולה להתקיים רק כאשר ניצבים בפני אדם ממצאים תומכים ושוללים כאחד. חשוב גם להבחין בין חשיבה סלקטיבית לחשיבה מוטה או חשיבת משאלה. בראשון, מתבצעת בחינה של ממצאים תומכים ושוללים, אך היא ביקורתית מאוד כלפי סוג אחד של ממצאים. בחשיבת משאלה ישנה הבעת רצון שדברים מסוימים יהיו נכונים, היכולה להתקיים בלי כל תלות בקיומם.
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
זכויות להט"ב בליטא

| --- | --- |

ליטא (ירוק), האיחוד האירופי (ירוק בהיר)
 מעמד בחוק:  חוקי מאז 1993
 טרנסג'נדריות:  ישנה הכרה בשינוי מגדר
 שירות צבאי:  לסביות, הומואים וביסקסואלים מוצהרים רשאים לשרת
 הגנה מפני אפליה:  הגנה מוחלטת מפני אפליה על רקע נטייה מינית
 זכויות משפחה
 הכרה בזוגיות חד־מינית:  אין הכרה בזוגיות חד מינית, בעוד ישנה הגבלה בחוקת המדינה המכירה בנישואים הטרוסקסואלים בלבד מאז 1992
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  בעד
לסביות, הומואים, טרנסג'נדרים וביסקסואלים (להט"ב) בליטא מתמודדים עם אתגרים משפטיים וחברתיים שתושבים הטרוסקסואלים אינם חווים. אף על פי שפעילות הומוסקסואלית של גברים ונשית היא חוקית בליטא, זוגות חד מיניים ומשקי בית בראשות זוגות חד מיניים אינם זכאים לאותן ההכרות המשפטיות הזמינות לבני זוג הטרוסקסואלים. עם זאת, ישנה הגנה מוחלטת מפני אפליה על רקע נטייה מינית בתעסוקה, מתן סחורות ושירותים, פשעי שנאה ודברי שטנה. בשנת 2010 התקיים מצעד הגאווה הראשון בבירה וילנה הידוע כמצעד הגאווה הבלטית. ישנן קהילות הומוסקסואליות הידועות בפעילותן בווילנה, קובנה וקלייפדה אם כי אינן נראות לרוב בערים קטנות יותר.
עמדות שליליות נגד להט"ב נותרו מושרשות ברחבי ליטא לרוב בקרב האוכלוסייה המבוגרת מאז התפרקות ברית המועצות. קמפיין תקשורתי נגד חברי הקהילה הליטאית הושק על ידי הצהובון הלאומני Respublika בשנת 2004, ונמשך עד 2006 אשר במהלכו, כשני שלישים מחברי הפרלמנט הצהירו על עוינותם ללהט"ב.
מעמד בחוק

| --- | --- |
 :  ראו גם – זכויות להט"ב במדינות ברית המועצות לשעבר
במסגרת ברית המועצות, הקוד הפלילי אסר על פעילות הומוסקסואלית עם עונש מאסר של כ-5 שנים. מילים כמו הומוסקסואליות או גיי לא היו נוכחות בשום קוד סובייטי ומערכת המשפט הסובייטית השתמשה במונח "סדום" בעת העמדות לדין בנושא.
בארגון הביון והמשטרה החשאית של ברית המועצות (ק.ג.ב.) הוקמה מחלקה מיוחדת למאבק בהומוסקסואליות. השירותים החשאיים השתמשו בסחיטה כדי לגייס סוכנים מקהילת הלהט"ב. קיומה מנעה את האפשרות של הופעת ארגון להט"ב כלשהו, או מדיה מודפסת שתוכננה במיוחד עבור חבריה.
לאחר התפרקות ברית המועצות וקבלת עצמאותה של ליטא בשנת 1990, הועברה הומוסקסואליות אי-הפללה ב-1993.
גיל ההסכמה בין זוגות הומוסקסואלים והטרוסקסואלים הושווה בשנת 2004 לגיל 14 שנים על מנת לעמוד בדרישות האיחוד האירופי נגד אפליה עבור הצטרפותה של ליטא. ב-2 ביולי 2010 הועלה גיל ההסכמה ל-16 שנים ללא הבדל נטייה מינית או מגדר.
הכרה במערכות יחסים חד מיניות

קיימות מספר הוראות המגבילות רישום של איגודים בין זוגות חד מיניים בליטא. סעיף 38 של החוקה הליטאית קובע כי "נישואים ייכרתו בהסכמה הדדית חופשית של גבר ואישה" בעוד נישואים חד-מיניים אסורים במפורש גם בסעיף 3.12 לחוק האזרחי של המדינה הקובע כי "נישואים ייכרתו עם אדם מהמין השני בלבד". הקוד האזרחי במדינה מאפשר את אישור מוסד השותפויות על ידי הרשויות המחוקקות, אם כי סעיף 3.229 לקוד מגביל אותן עבור הטרוסקסואלים בלבד.
במהלך המפקד של שנת 2011, הוכרזו כ-24 משקי בית חד מיניים גלויים.
החל משנת 2019, הצעת חוק להכרה עבור זוגות חד מיניים לקבלת מספר זכויות שותפות תלויה ועומדת בפרלמנט אשר עברה מראש ברוב של 46 מול 17 מתנגדים במאי 2017. בינואר אותה שנה קבע בית המשפט לחוקה כי יש להעניק לבני זוג זרים חד מיניים היתרי שהייה. פסק הדין בא בעקבות קביעת בית הדין האירופי לצדק ביוני 2018 כי מדינות החברות באיחוד האירופי (בהן ליטא) חייבות להעניק זכויות תשבות מלאות והכרה בחופש התנועה של זוגות חד-מיניים נשואים, כאשר לפחות אחד מבני הזוג הוא אזרח האיחוד האירופי.
הורות ואימוץ

ככלל, זוגות חייבים להיות נשואים כדי לאמץ בליטא, אשר כתוצאה מכך, זוגות חד מיניים אינם מורשים לאמץ בעקבות אי הכרת המדינה בנישואים חד-מיניים. סעיף 3.210 לחוק האזרחי קובע, עם זאת, כי במקרים חריגים ניתן לקבל אנשים בודדים עבור אימוץ. במקרה כזה, ההחלטה עוברת לעובדים הסוציאליים. עם זאת, הוועדה לענייני משפחה וילד של הפרלמנט הליטאי "הביעה דאגה אם יהיו מספיק חסמים משפטיים כדי למנוע מאנשים בעלי נטייה לא מסורתית לאמץ". מומחים אישרו כי קיימים מחסומים, אם כי ניתן לעקוף אותם. כתוצאה מכך, אימוץ על ידי הומוסקסואלים בודדים בפועל אינו אפשרי מבחינה חוקית.
בספטמבר 2021, נשיא ליטא גיטנאס נאוסדה הצהיר כי הוא מתננגד לדרישות שהועלו בעת ציון מצעד הגאווה בקובנה באותה שנה עבור התרה לזוגות חד-מיניים לאמץ ילדים באומרו, "אני נגד הדרישות האלה ואני חושב שהן לא ייענו בליטא. כנשיא, אעשה כמיטב יכולתי כדי שלא ניתן יהיה לעמוד בדרישות אלה בשלב זה" אמר לכתבים ב-2 בספטמבר.
הגנה מפני אפליה

על פי חוק שוויון יחס משנת 2003 אשר נכנס לתוקף ב-1 בינואר 2005, קובע איסור על אפליה על רקע נטייה מינית בתחומי תעסוקה, חינוך וגישה לסחורות ושירותים. סעיף 2(2): "הפרה של יחס שווה פירושה אפליה ישירה או עקיפה על רקע גיל, נטייה מינית, מוגבלות, מוצא גזעי או אתני, דת או אמונות". תיקונים לחוק המבטלים את ההגנה על רקע נטייה מינית היו בבחינה של הסיימאס ביוני 2008 אם כי נדחו מאוחר יותר.
הסתה פומבית לאלימות נגד להט"ב ומיעוטים אחרים אסורה במפורש בסעיף 170 (3) לחוק העונשין. חקירה ראשונית של רשויות ליטא משנת 2010 גילתה כי 160 מתוך כ-180 מקרים של דברי שטנה (רובם באינטרנט) נגעו לחברי קהילת הלהט"ב. העבריינים נקנסים בדרך כלל, ומדי פעם מחשביהם מוחרמים.
זהות מגדרית

סעיף 2.27 לחוק האזרחי מאפשר לכל אדם שאינו נשוי לשנות את מגדרו המשפטי אם הדבר אפשרי מבחינה רפואית. עם זאת, הפסקה השנייה קובעת כי יש להוביל את הליכי שינוי המגדר על פי חוק נפרד. הפרלמנט וממשלת ליטא מסרבים לנקוט פעולות כלשהן על אימוץ חוק כזה לאחר שהפסידה המדינה בתיק ל.ו. נגד ליטא בבית הדין האירופי לזכויות אדם בשנת 2007. מאז, שינוי מגדר התאפשר רק עם החלטת בית משפט והעברת ניתוח להתאמה מגדרית.
בשנים 2009 ו-2013 הוצע ביטול עבור הכרה זו על ידי מחוקקים שמרנים אם כי הצעותיהן נדחו.
באפריל 2017 פסק בית הדין האירופי לזכויות אדם בתיק נגד צרפת, כי חיוב טרנסג'נדרים לעבור ניתוח להתאמה מגדרית לצורך שינוי מגדרם החוקי במסמכים רשמיים מהווה הפרת זכויות אדם ואפליה. לאחר מכן, שני גברים טרנסג'נדרים ליטאים הורשו על ידי בתי המשפט במדינה לשנות את מגדרם במסמכים רשמיים מבלי שיעברו ניתוח לפני כן.
החל מ-2 בפברואר 2022, טרנסג'נדרים ליטאים המעוניינים לשנות את שמם או מינם החוקיים יכולים לעשות זאת באופן חוקי ללא חיוב העברת ניתוח להתאמה מגדרית לפי תקנות חדשות. עם זאת, טרנסג'נדרים המעוניינים לשנות את שמם במסמכים רשמיים עודנם מחויבים לקבל אישור ממוסד רפואי ליטאי או איחוד אירופאי על "טרנסג'נדריזם מאובחן".
שירות צבאי

לסביות, הומואים וביסקסואלים מוצהרים רשאים לשרת בכוחות המזוינים של ליטא.
תרומת דם

מאז 1 במאי 2022, הוסרו כלל ההגבלות על תרומות דם מאת גברים הומוסקסואלים וביסקסואלים ברחבי ליטא.
חופש הביטוי וצנזורה > חוק "הגנת קטינים"

תיקונים ל-"חוק ההגנה על קטינים" מפני "השפעות מזיקות של מידע ציבורי", שהיו אוסרים למעשה על "קידום יחסים הומוסקסואלים" ומגבילים חופש הביטוי עבור חברי קהילת הלהט"ב הליטאית, הוצעו ב-2006, 2007 ו-2008. הפרלמנט הליטאי אישר גרסה של החוק, שהיה אמור להיכנס לתוקף ב-1 במרץ 2010, אף על פי שהוטל עליו וטו על ידי הנשיא תוך ציטוט של "חוסר הגדרות", הוטו בוטל על ידי הפרלמנט.
ב-17 בספטמבר 2009, הפרלמנט האירופי העביר החלטה המגנה את החוק וביקשה מהסוכנות לזכויות היסוד של האיחוד האירופי להוציא עליו חוות דעת משפטית. ב-10 בנובמבר 2009 השיב הפרלמנט הליטאי באימוץ ההחלטה שביקשה מהממשלה לפסול את חקיקת הפרלמנט, אותה גינה כמעשה בלתי חוקי. הסוכנות לזכויות היסוד של האיחוד האירופי כתבה לפרלמנט האירופי כי היא לא מתכוונת להגיש את חוות הדעת המשפטית המבוקשת, בהתחשב בכך כי אין לה מנדט להעריך את החקיקה של המדינות החברות.
הנשיאה הטרייה, דליה גריבאוסקאיטה, הביעה את התנגדותה החריפה מהחוק והקימה ועדה לעיבוד טיוטה על מנת לבטל את ההוראות המפלות. ב-22 בדצמבר 2009 בוטלו הסעיפים האוסרים "קידום יחסים הומוסקסואלים" בקרב קטינים, אך כפשרה הוחלפה הפסקה ב-"איסור להפיץ מידע שיקדם יחסים או תפיסות אחרות של כריתת נישואים או יצירת משפחה שלא נקבעה בחוקה או בחוק האזרחי". לאחר מכן טענו המבקרים כי הוראה זו היא הצעד הראשון לקראת הפעלת איסור ביקורת על הממשלה והחלטותיה ובכך - איום על הדמוקרטיה במדינה. תומכי החוק טענו כי החוק יאסור כל מידע בפומבי על הומוסקסואליות, ללא קשר לנגישותו לקטינים ויאסור כל דיון ציבורי בנושאי להט"ב. הנוסח החדש, "לכן אנו מציעים לקבוע מגבלה שהקידום במקומות ציבוריים אינו אפשרי על מנת להגן על שלושת סעיפי החוקה המוזכרים, אך ללא ספק בהנחות פנימיות מסוימות יש לאותם אנשים הזכות לארגן אירועים, לקדם, ולדון" נחתמה על ידי הנשיאה, אשר שוכנעה כי "ההוראות ההומופוביות בוטלו". התיקון הושווה לעיתים לסעיף 28 אשר נחקק ב-1988 ובוטל ב-2000 בסקוטלנד ו-2003 בכלל הממלכה המאוחדת אשר אסר על דיון בהומוסקסואליות בבתי ספר בריטיים.
מאז שנכנס לתוקף, היו מספר ניסיונות להחיל את החוק בהיותו צוטט ללא הצלחה כדי לאסור את קיום מצעד הגאווה בווילנה בשנים 2010, ו-2013, והוזכר בהצלחה כדי להכריז על פרסומת אשר נקשרה לציון מצעד 2013 כ-"מתאימה לשידור בשעות הלילה בלבד" עם סמליל המציג מגבלת תוכן למבוגרים בלבד. הסיבה שניתנה על ידי מועצת המומחים של שירות מפקח האתיקה בעיתונות על הגבלת הפרסומת הייתה כי אדם המשתתף בציונה לבש חולצת טריקו עם הכיתוב בליטאית "בשביל מגוון המשפחות" אשר נקבעה כמי שמעודדת "תפיסה שונה של סוגי משפחה ונישואים מאלו שנקבעו בחוקים הליטאים".
בשנת 2014, בהתבסס על נימוקים דומים, אותו מוסד המליץ להגביל את הפצת ספר הילדים, "Gintarinė širdis" ("לב ענבר") בהוצאת האוניברסיטה הליטאית למדעי החינוך, מכיוון ששני סיפורים בו היו קשורים לאותו נושא - מערכות יחסים הומוסקסואליות. המועצה הורתה לתייג את הספר כ-"לא מתאים לילדים מתחת לגיל 14". בהתייחס להמלצה זו, משרד התרבות אסר את הפצת הספר לחלוטין.
בשנת 2014, סרטון של ארגון זכויות להט"ב המקדם סובלנות כלפי חברי הקילה סורב לשידור על ידי כל תחנות הטלוויזיה הליטאיות הגדולות אף על פי שאין לו תוכן גלוי הקשור למיניות, מחשש להפרה אפשרית של חוק הגנת הקטינים. מאוחר יותר אושר הסירוב על ידי מועצת המומחים של שירות המפקח על האתיקה של עיתונות.
חופש הביטוי וצנזורה > חוק המידע הציבורי

סעיף 39.1 לחוק המידע לציבור, שתוקן ב-30 בספטמבר 2010 ונכנס לתוקף ב-18 באוקטובר 2010, קובע כי "כל פרסומת או מסר אור-קולי מסחרי אסור להכריז על מידע המשפיל של אדם, המפלה. על רקע גזע, מין או מוצא אתני, אזרחות, דת או אמונה, מוגבלות או גיל בעוד אין להודעות אלו לתאר או לקדם נטייה מינית, לפגוע ברגשות דתיים או באמונות פוליטיות, לקדם התנהגות מסוכנת לבריאות, לבטיחות או להתנהגות, המזיקה במיוחד לסביבה". מאוחר יותר הוסבר כי אירעה "שגיאת תרגום" בתוכן החוק, בעוד ב-16 ביוני 2011 התקבל תיקון חדש המסיר את הביטוי הנ"ל אשר הוסיף נטייה מינית לעילות האפליה האסורה בחוק המידע הציבורי.
חופש הביטוי וצנזורה > תיקון בחוק העבירות המנהליות

בשנת 2011 הוצע לתקן את חוק העבירות המנהליות כך שיכלול את ההוראה "הפצה פומבית של יחסים הומוסקסואלים דינה בקנס בין 2000 ל-10000 ליטאס". בתחילה איפשר הפרלמנט לקיים דיון בהצעה, אם כי מאוחר יותר דחה את ההצעה פה אחד. בשנת 2013 הוצע תיקון דומה.
תנאי מחיה

| --- | --- |
 :  ראו גם – מצעד הגאווה הבלטית
בשנת 2007 סירבה מועצת העיר וילנה להעניק אישור להפגנות פומביות של פעילי זכויות להט"ב בחודשים מאי ואוקטובר בנימוק של "סיבות ביטחוניות".
מצעד הגאווה הבלטית התקיים לראשונה בליטא בבירה וילנה ב-2010 בעודו היה למצעד הגאווה הציבורי הראשון שאורגן במדינה. מועצת העיר אפשרה למצעד להתקיים ב-8 במאי 2010 אם כי בית משפט עצר את המשך המצעד זמן קצר לפני שהיה אמור להתקיים לאחר פעולת התובע הכללי. היועץ המשפטי לממשלה, ריימונדס פטרוסקאס, ציין נושאי ביטחון כסיבה למעורבותו. הנשיאה גריבאוסקייטה הביעה את התנגדותה לפסיקת בית המשפט באמצעות דוברתה, תוך כדי שהיא ציינה את הזכות החוקתית לאספה שלווה. החלטה זו בוטלה על ידי בית משפט בדרג הגבוה יותר יום בלבד לפני ציון המצעד. עם נוכחות משטרתית כבדה, קיום המצעד הראשון התרחש לצד אלימות רבה מצד מפגינים הומופובים בעוד 12 מתוכם נעצרו.
ב-2013 ניסה ראש עיריית וילנה, ארתור זווקאס, להעביר את המצעד לגדת הנהר (שם התקיים ב-2010), ברחוב נידח מחוץ למרכז העיר. שני פסקי בתי משפט קבעו כי המעשה אינו ישים, בטענה כי למצעד ישנה את הזכות להשתמש באותו מסלול המשמש הפגנות ציבוריות בנושאים אחרים. מצעד זה משך תשומת לב רבה מקודמו בשל העובדה כי ליטא הייתה אחראית באותה תקופה על נשיאות מועצת האיחוד האירופי.
כ-500 איש השתתפו במהלך ציון הגאווה הבלטית לשנת 2013. עקב כוחות משטרה כבדים, לא התרחשו הפרות סדר גדולות, וכ-28 מפגינים הומופובים נעצרו בגין גרימת אי סדר ציבורי, בהם חבר הפרלמנט הליטאי, פטרס גרז'וליס. ציון מצעד 2013 כלל מספר משתתפים בולטים, בהן השרה השוודית לענייני האיחוד האירופי, בירגיטה אוהלסון ופעיל זכויות הלהט"ב האמריקאי סטיוארט מילק.
יורשו של זווקאס, רמייג'וס שימאציוס, מהתנועה הליברלית הצהיר כי "אין לו התנגדות" לכך שהעיר תארח את המצעד בשנת 2016. ב-18 ביוני 2016, קהל של 3,000 איש השתתפו במצעד הגאווה הבלטית בשדרה המרכזית במרכז וילנה. הצעדה התקיימה ללא תקריות חמורות. במהלכה המשתתפים צעדו מכיכר "Lukiškių" לגן ברנרדין, במשך 2.3 ק"מ. לאחר הצעדה, התכנסו המשתתפים במפעל האומנות לופטאס למופע מוזיקלי. המצעד שימש עידוד דיון ציבורי על הכרה באיגודים חד-מיניים בליטא.
במאי 2017, לכבוד ציון היום הבינלאומי נגד הומופוביה, טרנספוביה וביפוביה, הואר בית העירייה של וילנה בצבעי דגל הגאווה. האירוע התקבל בברכה על ידי ראש עיריית העיר, שגריר ארצות הברית ופוליטיקאים נוספים. באותו יום ערך הפרלמנט תערוכת אמנות עבור זכויות להט"ב.
מהדורת המצעד לשנת 2019 התקיימה בין 4 ל-9 ביוני בווילנה. במהלכה, צעדו מספר שיא של משתתפים מאז היווסדותו עם מעל ל-10,000 איש ב-8 ביוני.
בשנת 2020 התקיים מצעד הגאווה הרשמי הראשון של וילנה שלא כחלק מקיומי מצעד הגאווה הבלטית.
תנאי מחיה > פוליטיקה

מפלגת החירות תומכת בלגליזציה של נישואים חד מיניים בליטא, לצד פוליטיקאים ממפלגות פוליטיות אחרות, בהן נציגי המפלגה הסוציאל-דמוקרטית והתנועה הליברלית של רפובליקת ליטא אשר הביעו את תמיכתם בזכויות להט"ב ויזמו לאורך השנים חוקים והחלטות תומכות בנושא. הארגונים העיקריים המגינים על זכויות הלהט"ב בליטא הם אגודת הנוער הסובלני וליגת הלהט"ב הליטאית. חבר הפרלמנט המנוח, רוקאס ז'ילינסקאס היה לחבר הפרלמנט הליטאי הראשון אשר הוגדר כהומוסקסואל גלוי.
במרץ 2016, ציור קיר ברחוב וילנה המתאר את נשיא ארצות הברית דונלד טראמפ ונשיא רוסיה ולדימיר פוטין מתנשקים הפך לוויראלי ברחבי ליטא.
טבלת סיכום

| --- | --- |
פעילות הומוסקסואלית חוקית:  (מאז 1993)
גיל הסכמה שווה לזוגות הטרוסקסואלים:  (מאז 2004)
חוקים נגד אפליה בתעסוקה:  (מאז 2005)
חוקים נגד אפליה במתן סחורות ושירותים:  (מאז 2005)
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד מיניים: /  (איסור חוקתי המכיר בנישואים הטרוסקסואלים בלבד מאז 1992, נישואים חד מיניים שבוצעו במדינות האיחוד האירופי מוכרים לצורכי תושבות מאז 2018)
הכרה בזוגות חד מיניים (איחוד אזרחי, נישואי חוזה, ידועים בציבור):  (ממתין)
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים וביסקסואלים מוצהרים רשאיים לשרת בצבא: 
זכות לשינוי מגדר בחוק: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאיים לתרום דם:  (מאז 2022)